De lever i kalde og tempererte hav fra fjæresonen ned til dyphavsgroper på 7700 m dyp. I tropiske hav finnes de bare på svært dypt vann. I mai 2017 filmet et japansk forskerteam noe som de antar var en slags ringbuker på 8187 m dyp, det dypeste man noensinne har observert fisk. De fleste artene er bunnlevende, men det finnes også noen som lever pelagisk. De eter flerbørstemarker, krepsdyr og bløtdyr.